open-index/open-wikipedia-markdown huggingface dataset:
Ојратски јазик

**Ојратскиот** (јасно писмо:  *Oyirad kelen*; калмички: Өөрд, *Öörd*; монголски: |Ойрад, *Oirad*) е монголски јазик. За ојратскиот јазик, и неговите дијалекти, сè уште постои научна дискусија за тоа дали ојратскиот е еден засебен јазик со сите свои дијалекти или главен дијалект на монголскиот јазик. Ојратските подрачја се расшрткани во западните предели на Монголија, северозападна Кина и Русија, поточно во Калмикија каде една верзија на јазикот позната како калмички јазик е официјална во оваа федерална единица на Руската Федерација. Во сите три држави, ојратскиот станал загрозен јазик како последица на владините мерки во минатото, како и општествените и политички прилики. Најраспространет дијалект е торгутскиот дијалект. Покрај поимот „ојратски“, се користи и поимот „пишан ојратски“ за да се означи пишаната форма на јазикот со јасно писмо.

## Дијалекти
Во Монголија има неколку историски ојратски дијалекти, секој соодветува со различо племе:
#Дорбет, се зборува(л) во покраините Увс, Доргон и Ховд.
#Бајат, во покраината Увс
#Торгут, во Ховд
#Уријанхај, во Ховс и Бајан Олги
#Олд, во Ховд
#Захчин, во Ховд
#Хотон, во Увс. Хотонците биле донесени во Монголија од Зунгхарскито Ханат и го заборавиле својот турски јазик и почнале да користат ојратски.

Постојат неколку дијалекти кои тешко се класифицираат. Алашанскиот дијалект во Внатрешна Монголија првично бил дел од ојратскиот а се класифицирал така според фонологијата. Но од други бил класифициран како дијалект на монголскиот јазик, порад морфологијата. Дархадскиот дијалект во Монголија бил класифициран како ојратски, монголски или бурјатски.

## Наводи

## Литература
* Birtalan, Ágnes (2003): Oirat. In: Janhunen (ed.) 2003: 210-228.
* Bitkeeva, Aisa (2006): *Kalmyckij yazyk v sovremennom mire*. Moskva: NAUKA.
* Bitkeeva, Aisa (2007): Ethnic Language Identity and the Present Day Oirad-Kalmyks. *Altai Hakpo, 17*: 139-154.
* Bläsing, Uwe (2003): Kalmuck. In: Janhunen (ed.) 2003: 229-247.
* Chuluunbaatar, Otgonbayar (2008): *Einführung in die mongolischen Schriften*. Hamburg: Buske.
* Coloo, Ž. (1988): *BNMAU dah’ mongol helnii nutgiin ajalguuny tol’ bichig: oird ayalguu*. Ulaanbaatar: ŠUA.
* Indjieva, Elena (2009): Oirat Tobi: Intonational structure of the Oirat language . University of Hawaii. Dissertation.
* Janhunen, Juha (ed.) (2003): *The Mongolic languages*. London: Routledge.
* Katoh T., Mano S., Munkhbat B., Tounai K., Oyungerel G., Chae G. T., Han H., Jia G. J., Tokunaga K., Munkhtuvshin N., Tamiya G., Inoko H.: Genetic features of Khoton Mongolians revealed by SNP analysis of the X chromosome. Molecular Life Science, School of Medicine, Tokai University, Bohseidai, Isehara, Kanagawa, 259-1193, Japan. [Gene. 12 Sep. 2005].
* Sanžeev, G. D. (1953): *Sravnitel’naja grammatika mongol’skih jazykov*. Mosvka: Akademija nauk SSSR.
*  (2005): **. 
* Svantesson, Jan-Olof, Anna Tsendina, Anastasia Karlsson, Vivan Franzén (2005): *The Phonology of Mongolian*. New York: Oxford University Press.

Категорија:Монголски јазици
Категорија:Аглутинативни јазици
Категорија:Загрозени јазици во Азија
Категорија:Јазици во Кина
Категорија:Јазици во Русија
Прамонголски јазик

**Прамонголскиот** е хипотетичен предок на современите монголски јазици. Овој јазик е сличен со средномонголскиот јазик, односно јазикот кој се зборувал од Џингис Хан и Монголското Царство. Повеќето одлики на современите монголски јазици може да бидат реконструирани од средномонголскиот. Ова не важи за наставката од типот -caga- 'прави заедно', која не може да се пронајде во средномонголскиот.

Јазиците на народите Донгху, Вихуан и Сијанбеј можеби се поврзани со прамонголскиот, како и јазиците на Туоба и Кидајците.Само за кидајскиот има цврсти докази за ваквата претпоставка, иако сè уште треба да се дешифрираат одредени текстови.

## Примери

## Наводи

## Литература

* 
* 
** 
** 

Категорија:Монголски јазици
Категорија:Прајазици
Категорија:Аглутинативни јазици
Класичен монголски јазик

**Класичниот монголски јазик**  — мртов  монголски јазик. Јазикот е историска фаза на монголскиот јазик. Јазикот се зборувал во Монголија, Кина и Русија. Тој бил стандарден пишан јазик и на тој јазик се пишани поголем број документи и хроники во периодот од 1700 до 1900. Овој поим се користи понекогаш да се означат сите документи напишани на монголско писмо.

## Наводи

## Поврзано
*Монголски јазик
* Средномонголски јазик

Категорија:Монголски јазици
Категорија:Мртви јазици во Азија
Категорија:Богослужбени јазици
Свети Кузман и Дамјан

**Светите Кузман и Дамјан**, наречени **Свети Бессребреници** — христијански маченици, по занимање лекари, бессребреници и чудотворци. Тие биле браќа родени во Арабија, од непобожен татко и мајка христијанка. Таткото им умрел додека биле деца, а мајка им ги одгледала во христијанскиот дух. Од Господ добиле дар за исцлување на разни болести, и како што тој дар го добиле бесплатно и самите бесплатно ги лечеле луѓето, па затоа и луѓето им го дале името бессребреници.

## Наводи

Категорија:Православни светци
Категорија:Древноисточни светци
Категорија:Бессребреници
Категорија:Чудотворци
Категорија:Починати во 287 година
Грамаѓе (Радово)

## Поврзано

**Грамаѓе** — археолошко наоѓалиште во демирхисарското село Радово. Претставува  населба, некропола и рудник од римско време. Се наоѓа на 1,5&nbsp;км северно од селото, во месноста **Долна Ливада** каде има рудник за мермер со разни бои (бела, сина, сива и розова). Околу него има траги од рударска населба на која упатуваат фрагментите од керамички садови, имбрекси и покривни ќерамиди што се видливи по површината. Во нива ма еден месен жител на селото биле откопани повеќе гробови кои претставуваат дел од некропола.

## Поврзано
*Клаинец — некропола од средниот век;
*Краста — некропола од средниот век;
*Манастириште — црква од средниот век;
*Радово;
*Список на археолошки наоѓалишта во Демирхисарско;

## Наводи

Категорија:Радово (Демирхисарско)
Категорија:Археолошки наоѓалишта во Македонија од типот на рудник
Клаинец (Радово)

**Клаинец** — археолошко наоѓалиште во демирхисарското село Радово. Претставува  некропола од средниот век. Се наоѓа на околу 800&nbsp;м северно од селото, каде се гледаат контури на гробови градени од камени плочи.

## Поврзано
*Грамаѓе — населбам некропола и рудник од римско време;
*Краста — некропола од средниот век;
*Манастириште — црква од средниот век;
*Радово;
*Список на археолошки наоѓалишта во Демирхисарско;

## Наводи

Категорија:Радово (Демирхисарско)
Манастириште (Радово)

**Манастириште** — археолошко наоѓалиште во демирхисарското село Радово. Претставува  црква од средниот век. Се наоѓа на 800&nbsp;м западно од селото, каде според искази на мештаните тука во минатото имало манастир со конаци. Местото и денес се почитува како вакафско. По површината на теренот има грамади од градежен материјал.

## Поврзано
*Грамаѓе — населба, некропола и рудник од римско време;
*Клаинец — некропола од средниот век;
*Краста — некропола од средниот век;
*Радово;
*Список на археолошки наоѓалишта во Демирхисарско;

## Наводи

Категорија:Радово (Демирхисарско)
Јака Блажиќ

**Јака Блажич** (р.  во Јесенице) — словенечки кошаркар. Тој игра на позицијата бек и моментално настапува за српска Црвена ѕвезда.

## Кариера
Професионалната кариера ја започнал на 17 години во Триглав од Крањ каде што поминал две сезони. Во 2009 година, Блажич преминал во екипата на Геоплин Слован во која исто така се задржал две години. Во сезоната 2011/12 тој потпишал за словенскиот шампион, Унион Олимпија и дебитирал во Јадранската лига во која по просек отстварувал 9 бода по натпревар, а исто така го стекнал и првото евролигашко искуство. Во дресот на Унион Олимпија, Блажич на двапати успеал да го освои кошаркарскиот куп на Словенија. Од 2011, Блажич три сезони по ред бил дел од Ол-стар тимот на словенското првенство, а во 2013 бил прогласен за најкорисен играч во првенството. На 18 јуни 2013 година, Блажич потпишал тригодишен договор со Црвена ѕвезда.

Тој исто така бил дел и од репрезентацијата на Словенија на Евробаскетот 2013 кој се одржал во Словенија, на кој словенската репрезентација го освоила петтото место.

## Наводи

## Надворешни врски
* Профил на Euroleague.net
* https://www.youtube.com/watch?v=kaZClbnOcPM

Категорија:Родени во 1990 година
Категорија:Живи луѓе
Категорија:Словенечки кошаркари
Стари Гробишта (Света)

**Стари Гробишта** или **Црквиште** — археолошко наоѓалиште во демирхисарското село Света. Претставува црква и некропола од средниот век. Се наоѓа на околу 200&nbsp;м југозападно од селото, каде во 1970 година е изградена новата црква „Св. Петка“. Таа е подигната врз стари темели, кои се видливи, што ѝ припаѓале на некогашната црква Св. Пантелејмон. Околу црквата се откриени гробови градени од камени плочи, со насоченост исток-запад. Во сегашната црква се наоѓа чесна трпеза од мермерен блок со натпис посветен на жител од селото.

## Поврзано
*Широка Леска — населба и некропола од средниот век;
*Света;
*Список на археолошки наоѓалишта во Демирхисарско;

## Наводи

Категорија:Света
Широка Леска (Света)

**Широка Леска** — археолошко наоѓалиште во атарот на демирхисарското село Света. Претставува населба и некропола од средниот век. Се наоѓа на околу 2&nbsp;км југоисточно од селото, каде во густо обрасната месност се откриени темели од објекти и гробови. По површината се гледаат фрагменти од керамички садови, питоси и градежен материјал.

Населбата продолжила да постои во облик на селото Метимирци на истото место, сè до неговото раселување доста подоцна.

## Поврзано
* Метимирци
*Стари Гробишта — црква и некропола од средниот век;
*Света;
*Список на археолошки наоѓалишта во Демирхисарско;

## Наводи

Категорија:Света
Светец (Сладуево)

**Светец** — археолошко наоѓалиште во демирхисарското село Сладуево. Претставува населба и некропола од средниот век. Се наоѓа западно од селото, на левата страна од патот за Кичево, каде според искази на месни жители се наоѓало старото село. На теренот не се забележуваат никакви остатоци.

## Поврзано
*Сладуево;
*Список на археолошки наоѓалишта во Демирхисарско;

## Наводи

Категорија:Сладуево
Горни Куќи (Слепче)

**Горни Куќи** — археолошко наоѓалиште во демирхисарското село Слепче. Претставува населба од средниот век. Се наоѓа на 1,3&nbsp;км западно од селото, во нива на месен селанец, каде се гледаат грамади од градежен материјал, а според кажувањето на друг жител на селото, во ова наоѓалиште биле најдени и питоси. Еден од питосите се чува во Слепченскиот манастир.

## Поврзано
*Грамаѓе — населба од хеленистичко време;
*Добромирово — црква и некропола од средниот век;
* Слепче;
*Список на археолошки наоѓалишта во Демирхисарско;

## Наводи

Категорија:Слепче (Демирхисарско)
Грамаѓе (Слепче)

**Грамаѓе** — археолошко наоѓалиште во демирхисарското село Слепче. Претставува населба од хеленистичко време. Се наоѓа на 200&nbsp;м североисточно од селото, каде биле откриени темели од објекти, а по површината се среќаваат фрагменти од керамички садови, а биле најдени и монети. Една монета на Филип II се чува во Заводот и музеј во Битола.

## Поврзано
*Горни Куќи — населба од средниот век;
*Добромирово — црква и некропола од средниот век;
* Слепче;
*Список на археолошки наоѓалишта во Демирхисарско;

## Наводи

Категорија:Слепче (Демирхисарско)
Добромирово (Слепче)

**Добромирово** — археолошко наоѓалиште во демирхисарското село Слепче, на местото на некогашното село Добромирово. Претставува црква и некропола од средниот век. Се наоѓа на 3&nbsp;км северозападно од селото, каде во 1970 година е изградена црквата „Св. Богородица“ врз темелите од постара црква во возобновениот манастир Добромирово. Околу неа се пронајдени гробови градени од камени плочи.

## Поврзано
*Добромирово — историското село
* Добромирово — денешниот манастир кај наоѓалиштето
*Горни Куќи — населба од средниот век;
*Грамаѓе — населба од хеленистичко време;
*Слепче;
*Список на археолошки наоѓалишта во Демирхисарско;

## Наводи

Категорија:Слепче (Демирхисарско)
Категорија:Добромирово
Заврток (Слоештица)

**Заврток** — археолошко наоѓалиште во демирхисарското село Слоештица. Претставува населба од доцноантичко време. Се наоѓа на 1&nbsp;км североисточно од селото и на околу 100&nbsp;м од левата страна на патот што води за селото, каде во нива на локални селани, што зафаќа површина од околу 0,5&nbsp;ха, по површината се среќаваат фрагменти од керамички садови, питоси, тегули и множество градежен материјал.

## Поврзано
* Слоештица;
*Список на археолошки наоѓалишта во Демирхисарско;

## Наводи

Категорија:Слоештица
Старо Село (Смилево)

**Старо Село** — археолошко наоѓалиште во демирхисарското село Смилево. Претставува населба од средниот век. Се наоѓа во местоста каде што го носи истиот топоним. Според изкази на селаните, тука се смета дека се наоѓала првобитната селска населба.

## Поврзано
* Смилево;
*Список на археолошки наоѓалишта во Демирхисарско;

## Наводи

Категорија:Смилево
Хенрик Понтопидан

**Хентрик Понтопидан** (; 24 јули 1857 - 21 август 1943) — дански романописец, добитник на Нобеловата награда за литература во 1917 година (заедно со Карл Адолф Гјелеруп), за автентичен опис на современиот живот во Данска.

## Животопис
Понтопидан е роден во 1857 г. во Фредериција. Татко му бил пастор, следбеник на познатите дански писатели и реформатор на црквата Н.Ф.Ц. Грундвиф, чии идеи го поврзуваат лутерантството со национализмот. Во 1873 г. Понтопидан се запишува во Политехничкиот институт во Копенхаген. Во 1879 година го напушта Институтот и во тек на три години е наставник. До 1900 година работи и како новинар. Врз творечкиот развиток на писателот вршат влијание и смејната средина, главно мајка му со своите демократски погледи за општеството,развиени каде Хенрик Понтопидан до степен на егалитизам, потоа настаните поврзани со пруската извазија во Јитланд во 1864 година, подозна на социјалното раслојуцање во Данска, евангелискиот пастор Фримот и данскиот литературен каритичеар Георг Брандес.

## Творештво
Во 1881 година Понтапидан ја издава својата прва книга раскази "Пресечени крила". Во своето богато творештво (претежно во жанрот на романот) со осведочен уметнички усет кон детаљот, го опишува животот на Данска, создава забележливи ликови на разни социјални групи ,  ги опишува човечките судбини. Некои од хероите содржат и автобиографски црти - трилогијата "Ветената земја" (1891-95),"Среќниот Пер" (осум тома,1898-1904)и други. Меѓу позначајните творби,напишани по 1933 година, се мемоарите во пет тома "Младешки години" (1933), потоа "Наследство и долг" (1938),"Патување кон себеси" (1943).

## Наводи

Категорија:Дански романописци
Категорија:Добитници на Нобеловата награда за литература
Категорија:Дански нобеловци
Категорија:Луѓе од Фредериција
Категорија:Родени во 1857 година
Категорија:Починати во 1943 година
Шендеровка (Липовечки реон)

**Шендеровка** () е село во Украина, Липовечки реон, Виничка област.

Категорија:Села во Украина
Категорија:Липовечки реон
Државни празници во Монголија

мини|Транспарент за празникот Цаган Сар
**Државните празници во [[Монголија]]** се официјални неработни денови кои ги востановила монголската влада. Тие се во чест на одредени значајни настани за Монголците.

## Државни празници

:1. Засновано на негрегоријанскиот монголски календар.

## Наводи
Mongolian Legal Info Network

Категорија:Државни празници во Монголија
Бедрена коска

**Бедрената коска** () е најголемата коска на карлицата и влегува во состав на зглобната чашка ().
## Делови
На бедрената коска се разликуваат:
***масивен дел или тело** () што го гради покривот од ацетабулумот;
***крило** () претставува горен плочест дел;
***илијачна јама** () се наоѓа на внатрешната страна од крилото и служи за поврзување на истоимениот мускул;
***зглобна површина** () наликува на уво и служи за поврзување со сакрумот;
***гребен** () претставува завршен дел на крилото;
***горен преден шилец** () се наоѓа на предниот крај од гребенот;
***заден шилец** () се наоѓа на задниот крај од гребенот;
***надворешна седална страна** (), поседува седални линии за поврзување на седалните мускули.
## Мускули
Мускулите во овој дел го поврзуваат горниот крај од бутната коска со коските од карличниот појас:
***слабинскобедрен мускул** (), составен од два мускули:
***бедрен мускул** (), тргнува од илијачната јама на карличната коска;
***голем слабински мускул** () тргнува од телата и напречните израстоци на слабинските прешлени. Двата мускули со заедничка тетива завршуваат на малата џумка од бутната коска;
***голем седален мускул**  () тргнува од крилото на бедрената коска и од крстната коска, а завршува на задната страна од бутот;
***среден седален мускул** () се наоѓа  под големиот седален мускул и има ист припој како големиот седален мускул;
***најмал седален мускул** () сместен е најдлабоко, а има ист припој како големиот и средниот седален мускул.
## Кај животните
Бедрената коска се појавува и кај ’рбетници, вклучувајќи цицачи и птици, но не и кај коскените риби. Сите влекачи имаат бедрена коска освен змиите.
## Галерија

Податотека:Gray236.png| Десна карлична коска (внатрешна површина).
Податотека:Slide6A.JPG| Илијачна јама на бедрената коска (гледана од далеку).
Податотека:Slide5AA.JPG| Илијачна јама на бедрената коска (гледана од близина).
Податотека:Gray235.png| Десна карлична коска (надворешна површина).
Податотека:Gray241.png| Машка карлица (бедрената коска означена во горниот дел).

## Надворешни врски

Категорија:Анатомија
Категорија:Коски
Лука Групчев

**Лука Групче** — македонски револуционер и учител од Охрид. Охридски и струшки војвода на ВМОРО.

## Биографја

Роден е на 19 октомври 1874 г. Доаѓа од познатиот охридски род Групчеви (Групчe). Завршува гимназија во Софија, а потоа учителствува во Охрид и Ресен. Од 1903 година преминува во нелегалност, и за кратко е четник при Тома Давидов. Учествува на Смилевскиот конгрес на ВМОРО како претставител на Охридскиот реон, каде што е избран за член на Охридското горско началство. Секретар е на четатата на Јаким Алулов и потоа самостоен војвода во струшкото село Дримкол за време на Илинденското востание..

По Востанието пребегнува преку Албанија и Црна Гора во Бугарија, каде што потоа работи како секретар на 3-та женска гимназија во Софија. Во 1904 година се вклучува во Задграничното претставителство на ВМОРО.
При избувнувањето на Првата балканска војна во 1912 година е доброволец во Македоно-одринското ополчение и служи во 9-та велешка дружина. За покажаната храброст добива сребрен медал. Во Охридско-Дебарското востание во септември 1913 година Групчев влегува во привремената управа на Охрид.

1938-1939 година, заедно со Лазар Томов и Христо Танушев е член на редакциониот комитет на списанието „Илустрација Илинден“.

Починал во Софија, на 30 јули 1947 г.

## Поврзано
* Иван Групчев
* Климент Групчев
* Асен Групче

## Наводи

Категорија:Луѓе од Охрид
Категорија:Македонски револуционери
Категорија:Македонски преселници во Софија
Категорија:Починати во Софија
Категорија:Носители на орденот „За заслуга“ (Бугарија)
Категорија:Учесници во Илинденското востание
Категорија:Родени во 1874 година
Категорија:Починати во 1947 година
Бунариште (Сопотница)

**Бунариште** — археолошко наоѓалиште во демирхисарското село Сопотница. Претставува населба од средниот век. Се наоѓа на 2&nbsp;км западно од селото, каде се гледаат остатоци од урнати објекти. На овој терен минувал патот што ги поврзувал Доленци, Брезово и Кичево.

## Поврзано
*Извор — сакрален објект и некропола од доцноантичко време;
*Краиште — црква и некропола од средниот век;
*Црквиште — сакрален објект од доцноантичко време;
* Сопотница;
*Список на археолошки наоѓалишта во Демирхисарско;

## Наводи

Категорија:Сопотница
Краиште (Сопотница)

**Краиште** — археолошко наоѓалиште во демирхисарското село Сопотница. Претставува црква и некропола од средниот век. Се наоѓа на 1,5&nbsp;км јужно од селото, каде се наоѓа грамада од градежен материјал. Според преданието, овде се наоѓала црква, а во непосредната близина биле откривани и гробови.

## Поврзано
*Извор — сакрален објект и некропола од доцноантичко време;
*Бунариште — цнаселба од средниот век;
*Црквиште — сакрален објект од доцноантичко време;
* Сопотница;
*Список на археолошки наоѓалишта во Демирхисарско;

## Наводи

Категорија:Сопотница
Извор (Сопотница)

**Извор** — археолошко наоѓалиште во демирхисарското село Сопотница. Претставува сакрален објект и некропола од доцноантичко време. Се наоѓа на 1,5&nbsp;км северозападно од селото, каде се наоѓа грамада од градежен материјал (кршен камен, варов малтер). При копањето на локалнот канал за водовод на ова наоѓалиште е откриен гроб граден од камени плочи и во него е најден керамички сад кој денес не е зачуван.

## Поврзано
*Краиште — црква и некропола од средниот век;
*Бунариште — цнаселба од средниот век;
*Црквиште — сакрален објект од доцноантичко време;
* Сопотница;
*Список на археолошки наоѓалишта во Демирхисарско;

## Наводи

Категорија:Сопотница
Миљо Чешме

**Миљо Чешме** или **Пајнчари** — археолошко наоѓалиште во демирхисарското село Стругово. Претставува некропола од раната антика. Се наоѓа на 1,6&nbsp;км северозападно од селото, каде на простор обраснат со дабова и лескова шума јасно се оцртуваат контурите на повеќе гробови. Според кажувањето на месен жител од селото, во 1937 година тука биле извршени археолошки ископувања од страна на Буда Борисављевиќ кој бил археолог-аматер и притоа биле откриени повеќе гробови во кои имало белезици, прстени, монети и керамички садови - пајнци. На теренот јасно се оцртуваат сондите иако местото е обраснато со џбунови од леска. Растојанието меѓу гробовите е 3–4&nbsp;м, а нивните контури укажуваат на насоченост исток-запад. Во еден од гробовите во 1937 година се ископувало само јадрото со цел да се извадат прилозите. Страните на гробот се формирани од крупни камења, рамно исклепани од внатрешната страна. Околу сондите има доста расфрлени камења од што се добива впечаток дека гробовите биле покриени со тумули од камен. Откриениот материјал, според кажувањето, бил однесен во Народниот музеј во Белград.

## Поврзано
* Стругово;
*Список на археолошки наоѓалишта во Демирхисарско;

## Наводи

Категорија:Стругово
Горна Црква (Суво Грло)

**Горна Црква** — археолошко наоѓалиште во демирхисарското село Суво Грло. Претставува црква и некропола од средниот век. Се наоѓа на 300&nbsp;м северозападно од селото, каде во непосредната близина на наоѓалиштето Куќишта, во 1941 година е изградена црква посветена на Св. Богородица. Црквата е изградена врз темелите од стара црква, градена од кршен камен и варов малтер, а на ѕидовите имало и фрескоживопис. Околу црквата биле откриени и гробови градени од камени плочи, со насоченост исток-запад.

## Поврзано
*Црква „Св. Богородица“ — црква изградена на наоѓалиштето;
*Суво Грло;
*Список на археолошки наоѓалишта во Демирхисарско;

## Наводи

Категорија:Суво Грло (Демирхисарско)
Спаиска Чешма (Суводол)

**Спаиска Чешма** — археолошко наоѓалиште во демирхисарското село Суводол. Претставува  црква од средниот век. Се наоѓа во непосредната близина на селото. Според верувањето кај мештаните, на ова место постоела стара црква.

## Поврзано
*Бачилиште — населба од средниот век;
*Дуњи — црква од средниот век;
*Св. Богородица — базилика од старо христијанско време;
*Суводол;
*Список на археолошки наоѓалишта во Демирхисарско;

## Наводи

Категорија:Суводол (Демирхисарско)
Св. Богородица (Суводол)

**Св. Богородица** — археолошко наоѓалиште во демирхисарското село Суводол. Претставува  базилика од старохристијанско време. Се наоѓа во темелите на денешната црква „Успение на Пресвета Богородица“ која била трикорабна базилика. Денес од неа се зачувани северниот и јужниот периметрален ѕид. Околу црквата и внатре има повеќе мермерни блокови. Во чесната трпеза е вградена ара со натпис во четири реда.

## Поврзано
*Бачилиште — населба од средниот век;
*Дуњи — црква од средниот век;
*Спаиска Чешма — црква од средниот век;
*Суводол;
*Список на археолошки наоѓалишта во Демирхисарско;

## Наводи

Категорија:Суводол (Демирхисарско)
Бачилиште (Суводол)

**Бачилиште** — археолошко наоѓалиште во демирхисарското село Суводол. Претставува  населба од средниот век. Се наоѓа на 1&nbsp;км истоно од селото, каде според кажувањето, мештаните при обработувањето на земјата наидувале на темели од постари објекти.

## Поврзано
*Дуњи — црква од средниот век;
*Спаиска Чешма — црква од средниот век;
*Св. Богородица — базилика од старо христијанско време;
*Суводол;
*Список на археолошки наоѓалишта во Демирхисарско;

## Наводи

Категорија:Суводол (Демирхисарско)
Св. Петка (Церово)

**Св. Петка** — археолошко наоѓалиште во демирхисарското село Церово. Претставува  црква од средниот век. Се наоѓа на околу 500&nbsp;м западно од селото, каде се наоѓа малата црквичка „Св. Петка“ изградена во поново време, и тоа врз стари темели. Ѕидана е од камен и кал, без апсида, со димензии во основата од 4,5 × 2,5&nbsp;м. Околу неа по површината нема никакви археолошки траги.

## Поврзано
*Крушје — црква и некропола од средниот век;
*Врагутница — црква од средниот век;
*Црквиште — црква од средниот век;
*Церово;
*Список на археолошки наоѓалишта во Демирхисарско;

## Наводи

Категорија:Церово (Демирхисарско)
Црквиште (Церово)

**Црквиште** — археолошко наоѓалиште во демирхисарското село Церово. Претставува  црква од средниот век. Се наоѓа на 1&nbsp;км североисточно од селото, во нива на месни жители, каде има грамада од градежен материјал што ѝ припаѓа на срушена црква.

## Поврзано
*Крушје — црква и некропола од средниот век;
*Врагутница — црква од средниот век;
*Св. Петка — црква од средниот век;
*Церово;
*Список на археолошки наоѓалишта во Демирхисарско;

## Наводи

Категорија:Церово (Демирхисарско)
Крушје (Церово)

**Крушје** — археолошко наоѓалиште во демирхисарското село Церово. Претставува  црква и некропола од средниот век. Се наоѓа на 1,5&nbsp;км западно од селото, кад се откриени остатоци од темели на повеќе објекти, а тука е изградена и црквата „Св. Илија“ (во Церовскиот манастир), и тоа врз темелите на ова наоѓалиште.

## Поврзано
*Црквиште — црква од средниот век;
*Врагутница — црква од средниот век;
*Св. Петка — црква од средниот век;
*Церово;
*Список на археолошки наоѓалишта во Демирхисарско;

## Наводи

Категорија:Церово (Демирхисарско)
Кајак на диви води

**Кајак и кану на диви води** е спорт на вода во кој натпреварувачите веслаат во чамци на извесни одредишта. Постојат две главни видови на чамци за овој спорт, а тоа се кајак и кану. Разликата е во тоа што кај кајакот секој веслач користи весло со две лопатки, додека кај кануто се користи весло со една лопатка.

Во однос на другите водени спортови кои вклучуваат натпреварување со кајак и кану, кајак и кану на мирни води, натпреварувањето на 'диви води' се одржува најчесто на брзи реки,каде што има бранови, витли, водопади и др. Постојат и вештачки стази за една дисциплина на овој спорт, а тоа е слалом.

## Дисциплини
мини|188п|десно|Натпреварувач во кајак на диви води
Кајак и кану на диви води вклучува две основни дисциплини: слалом и спуст. Во секоја од овие дисциплини натпреварувањето се одвива во следните категории:
* Ц-1 (кану) мажи
* Ц-2 (кану двосед) мажи
* К-1 (кајак) мажи
* К-1 (кајак) жени

Слалом е олимписка дисциплина каде натпреварувачите преоѓаат зададена стаза која се состои од 20-30 врати. Вратите се два вертикални столба кои се прицврстени и висат на жица која е растегната над стазата. Вратите мора да се поминат по зададен редослед, така што поединечни врати треба да се поминат низводно, односно спротивно од течението на реката, а други по течението на реката, а понекогаш вратите се поставуваат така што чамецот вратата треба да ја помине наназад. Бојата на вратата го означува начинот на поминување, кога е зелена - се движи по течението, ако е црвена - поминува спротивно од течението, додека вратата низ која треба да се помине наназад има ознака *Р*. Секое погрешно поминување или допирање на вратата се казнува со додавање на временска казна на вкупното време. Вообичаено се поминуваат две возења, па така пласманот се смета спрема оствареното време или спрема подоброто возење од двете возења или пак спрема вкупното време на двете возења.

Спустот е дисциплина во која за што пократко време треба да се помине зададен дел од стазата. Стазата најчесто е со должина од 5 до 8 км која натпреварувачите ја поминуваат за 15-20 минути. Натпреварувањето се одвива така што натпреварувачите стартираат во распон од една минута, времето им се мери, па на крајот се прогласува конечниот редослед. Спустот не е олимпијска дисциплина.

## Надворешни врски
*ICF - Међународна кану федерација
*Кајак клуб „Ибар“, Краљево - Кајак и кану на дивљим водама 

Категорија:Олимпијски спортови
Категорија:Кајак и кану
Категорија:Водени спортови
A Night at the Opera

**A Night at the Opera** е четвртиот по ред студиски албум на Queen.

## Список на песни
# "Death on Two Legs (Dedicated to...)" – 3:43
# "Lazing on a Sunday Afternoon" – 1:07
# "Lazing on a Sunday Afternoon" – 3:04
# "You're My Best Friend" – 2:52
# "39" – 3:30
# "Sweet Lady" – 4:03
# "Seaside Rendezvous" – 2:14
# "The Prophet's Song" – 8:20
# "Love of My Life" – 3:38
# "Good Company" – 3:23
# "Bohemian Rhapsody" – 5:54
# "God Save the Queen" – 1:13

## Наводи

Категорија:Queen
Алисон Пино

**Алисон Пино** (родена на 2 Мај 1989&nbsp;г. во Шартр) е француска ракометарка која игра во ЖРК Вардар СЦБТ и за женската репрезентација на Франција.

**Алисон Пино** е француска репрезентативка, која во 2009 година беше прогласена за најдобра ракометарка во светот од Меѓународната ракометна федерација (ИХФ). 
Ракометната кариера Пино ја почна во 2001 година во јуниорската екипа на Обервил (CM Aubervilliers). Од 2003 три сезони настапуваше во составот Вилмомбл (Villemomble). Во 2007 година го потпиша првиот професионален договор со францускиот клуб Изи ле Молино (Issi-les-Moulineaux). По две сезони минати во Париз, Пино во 2009 година се пресели во Мец (Metz Handball), а оттаму во 2012 година замина во тимот на Олчим Валча (Oltchim Ramanicu Valcea) во Романија, што беше нејзино прво интернационално искуство. Во април годинава, Пино си замина од Романија и како свое следно одредиште ја избра Македонија и ЖРК Вардар СЦБТ.

Во репрезентацијата на Франција, Алисон Пино дебитираше на 27 февруари 2007 година на натпреварот против Кина во Нант, во подготовките пред Светското првенство на кое Франција беше домаќин. Како исклучително талентирана, но сè уште млада ракометарка, Пино беше резервен петнаесетти играч во францускиот олимписки тим на ОИ 2008 во Пекинг. Првиот медал со репрезентацијата на Франција, Пино го освои на СП 2009 во Кина. На овој мундијал Франција стана светски вицешампион, а Пино беше избрана за најдобар среден бек во ол-стар тимот. Истата година Алисон Пино од ИХФ беше прогласена за најдобра ракометарка во светот. 
Франција беше вицешампион и на СП 2011 во Бразил, а Пино и на ова првенство го доби признанието за најдобар среден бек. Со француската репрезентација, Пино настапи ОИ 2012 во Лондон (четвртфинале),на три европски првенства (СП 2008, СП 2010, СП 2012) и на три светски превенства (СП 2007, СП 2009, СП 2011) и обезбеди пласман на СП 2013 во Србија.

Категорија:Родени во 1989 година
Марија Штериова

**Марија Штериова** — македонска ракометарка. Започнала да игра ракомет на 9 годишна возраст во своето основно училиште. По една година преминала во младинскиот тим на РК Еуростандард кај тренерот Боби Стефковски, во кој играла 3 години (од 2001–2004).

Од 2004–2006 година игра за младинскиот тим на РК Еуролинк кај тренерот Дарко Панов, од кој за една сезона преминува во првиот тим на овој клуб.

Од 2006–2008 година игра за сениорскиот тим на РК Еуростандард ЃП кај тренерот Владимир Радиќ. Поради добрата игра потпишува договор на 4 години со РК Кометал Ѓорче Петров, но поради лошата финансиска состојба, клубот се распаѓа и во 2011 година, таа потпишува договор со РК Жито Прилеп каде што игра една година.

Има завршено спортска гимназија. Со сениорската репрезентација на Македонија настапи на ЕП 2012 во Србија.

Во летото 2016 година, Штериова потпишала за турскиот клуб ЖРК Кастамону.

## Наводи

Категорија:Македонски ракометарки
Категорија:Родени во 1991 година
Билјана Црвенкоска

**Билјана Црвенкоска** (, ) — македонска ракометарка. Кариерата ја почнала во 2001 година во Кометал Ѓорче Петров и во вкупно деветте сезони поминати во клубот (пет во Кометал ЃП и четири во Еуростандард ЃП) постигнала најголема афирмација како играч. Својата интернационална кариера Црвенкоска ја почнала во тимот на ГАС Артас од Грција (2006/2007). Една сезона настапувала и во тимот на Усќудар во Турција (2008/2009). Последните три сезони, од 2009 до крајот на 2012 година, го носела дресот на италијанскиот клуб Салерно.

Со репрезентацијата на Македонија, Билјана Црвенкоска настапила на три европски првенства (ЕП 2006 во Шведска, ЕП 2008 во Македонија и на ЕП 2012 во Србија) и на Светското првенство во Франција во 2007 година.

Категорија:Македонски ракометарки
Екатерина Костјукова

**Екатерина Костјукова** (родена на 24 јануари 1990&nbsp;г.) е руска ракометарка која игра во унгарскиот клуб Ерди.

Таа игра на позицијата десно крило.

Претходно настапувала за македонскиот клуб Вардар со кого успеала двапати да ја освои титулата во македонското првенство, и била дел од тимот кој настапил на фајнлфор турнирот од Лигата на шампионите во сезоната 2013-14.

## Наводи

## Надворешни врски
*Профил на ЕХФ 

Категорија:Живи луѓе
Категорија:Родени во 1990 година
Категорија:Руски ракометарки
Сираба Дембеле

мини|десно|300px|исправено|

**Сираба Дембеле** (родена на 28 Јули 1986&nbsp;г. во Дре, Франција) — француска ракометарка која игра на позицијата лево крило за Тулон и француската репрезентација.

Дембеле е француска репрезентативка која игра на позицијата лево крило. Четири години по ред (2008–2011) таа била прогласена за најдобро лево крило, а во 2011 година го добила признанието за најдобра ракометарка во првенството на Франција. 
Дембеле е родена во градот Дро во Франција каде ги направила првите ракометни чекори во 1996 година под водство на тренерот Ален Марше.

Со нејзиниот прв клуб Вале д’Авр настапувала во понизок ранг. Една сезона настапувала за екипата на Дро, а од 2004 година се преселила во прволигашот Мерињак за кој настапувала во наредните четири години. Една сезона (2008/2009) Дембеле минала во дресот на Изи ле Мулино, а потоа до 2012 година го носела дресот на Тулон со кој освоила една шампионска и две титули во Купот на Франција.

Во 2012 година од Франција се пресели во Данска, во екипата на Рандерс. По една сезона мината во Данска, Дембеле кариерата ја продолжила во Вардар. Со Вардар, таа три сезони по ред играла на фајнл-фор во ЕХФ Лигата на шампионите.

Во летото 2016, таа потпишала со рускиот клуб Ростов-Дон.

За сениорската репрезентација на Франција, Сираба Дембеле дебитирала на 26 мај 2006 година на натпреварот против Турција. Со француската репрезентација има освоено два сребрени медали на СП 2009 во Кина и на СП 2011 во Бразил и бронзен медал на ЕП 2006 во Шведска. На СП 2010 во Норвешка и Данска, со Франција го освои 5.место, а истиот пласман Французинките го остварија и на ОИ 2012 во Лондон. На Летните олимписки игри 2016, таа заедно со својот репрезентација го освоила сребрениот медал.

## Наводи

Категорија:Родени во 1986 година
Категорија:Живи луѓе
Категорија:Француски ракометарки
Категорија:Ракометарки на ЖРК Вардар
Категорија:Ракометарки на Ростов-Дон
Категорија:Ракометарки на ЧСМ Букурешт
Андреа Кликовац

**Андреа Кликовац** (родена на 5 мај 1991, во Титоград) - поранешна црногорска ракометарка, која играла на позицијата десен бек. Била позната како специјалист за одбрана.

За црногорската репрезентација играла 93 натпревари и постигнала 60 гола. 
## Кариера
Кликовац започнала да игра ракомет на 9-годишна возраст во Будуќност, а прв тренер ѝ бил Драган Аџиќ. По девет години минати во екипата од Подгорица, Кликовац две сезони настапувала за Бисери Плевља, а оттаму во 2011 година се преселила во Македонија. Првиот клуб за кој играла бил Жито Прилеп, но набргу прилепскиот клуб згаснал и таа останала без екипа. Во 2012 година, потпишала за Вардар. Со клубот од Скопје, освоила шест титули во македонското првенство и играла во две финалиња на Лигата на шампионите. Во сезоната 2018-2019, настапувала за унгарската екипа Кишварда, но без поголем успех. Во 2019 година потпишала за романскиот клуб ЧСМ Букурешт, каде останала четири сезони и освоила една титула во романското првенство и два купа. На 28 мај 2023 година, Кликовац објавила дека се опростува од активното играње ракомет на возраст од 32 години.

Со кадетската репрезентација на Црна Гора има освоено бронзен медал на Медитеранските игри. Со јуниорската репрезентација на Европското првенство во 2009 година го освоила 8-мото место, а во 2010 година на Јуниорско светското првенство во Јужна Кореја освоила бронзен медал. 

Од 2011 година, Кликовац била дел од сениорската репрезентација на Црна Гора со која најголемиот успех го остварила со освојувањето на златниот медал на Европското првенство 2012 во Србија.

## Титули
### Клупски
##### Вардар
***[[Македонска Прва лига во ракомет за жени|Македонско првенство]]** : 6
:  2012–2013, 2013–2014, 2014–2015, 2015–2016, 2016–2017, 2017–2018
***[[Куп на Македонија во ракомет за жени|Куп на Македонија]]** 5
:  2014, 2015, 2016, 2017, 2018

##### ЧСМ Букурешт
***[[Лига Национала (ракомет жени)|Романско првенство]]** : 1 
: 2020-2021

***[[Куп на Романија во ракомет за жени|Куп на Романија]]** : 2 
: 2019, 2022

### Репрезентативни
***[[Европско првенство во ракомет за жени|Европско првенство]]**:
**15px|Златен медал *Златен медал*: 2012

## Наводи

## Надворешни врски

*Профил на IHF 
*Профил на eurohandball

Категорија:Живи луѓе
Категорија:Родени во 1991 година
Категорија:Црногорски ракометарки
Категорија:Ракометарки на ЖРК Вардар
Категорија:Ракометарки на ЧСМ Букурешт
Категорија:Спортисти од Подгорица
Татјана Хмирова

**Татјана Хмирова** (роден на  во ) — руска ракометарка, среден бек на Шиофок и на руската репрезентација.

Татјана Хмирова игра на сите три бековски позиции: лев, среден и десен бек. Родена е во Волгоград и кариерата ја започнала во екипата на Динамо Волгоград во која дебитирала во 2005 година. За својот матичен клуб, Хмирова настапувала осум години. Со Динамо Волгоград има освоено три шампионски титули и една титула во Купот на Русија (2008). Во сезоната 2013-2014, Хмирова потпишала за ЖРК Вардар. Во 2018 година, заедно со својата соиграчка од Вардар Андреа Пенезиќ потпишале за унгарскиот Шиофок.

За репрезентацијата на Русија, Татјана Хмирова има настапувано во сите младински категории. Во 2008 година со Русија стана светски младински шампион и беше прогласена за најкорисен игра на ова СП. Истата година Хмирова дебитираше за сениорската репрезентација на Русија на Европското првенство на кое Македонија беше домаќин и осви бронзен медал. Во 2009 година беше дел од руската репрезентација што го освои златото на Светското првенство во Кина, а настапи и на СП 2011 во Бразил на кое Русија беше седма и на ЕП 2012 во Србија на кое руската репрезентација го освои 6.место.

Категорија:Живи луѓе
Категорија:Руски ракометарки
Категорија:Ракометарки на ЖРК Вардар
Категорија:Ракометарки на Шиофок
Етерично масло

**Етерични** масла се сложени смеси на органски испарливи состојки. Претставуваат производи на специјални секреторни структури на ткн. ароматични растенија. Соодветно, дрогите што ги содржат се означени како ароматични дроги (ароматични суровини). Се раствораат во неполарни растворувачи (етер, бензен, петролетер, етанол), имаат карактеристичен мирис и на кожата предизвикуваат црвенило.

## Добивање
**Традиционално**, етеричните масла се добиваат со дестилација со водена пареа, што претставува најстар и сè уште најприменуван начин за екстракција. Добиени на овој начин претставуваат лесно подвижни течности, се одликуваат со определени биолошки и фармаколошки активности и во најголем број случаи имаат терапевтско значење. Покрај нив, од ароматични суровини се добиваат и други ароматични производи (конкре, апсолут, помада, резиноид) што наоѓаат примена во козметичкото и во парфимерското производство, во прехранбената, алкохолната, тутунската и во другите индустрии. Во промет се наоѓаат и обработени етерични масла, од кои се издвоени 
некои фракции за да се добијат производи со подобрени одлики или со поголема ефикасност. Постојат пречистени масла, детерпенизирани масла кај кои се отстранети лесно испарливи терпенски јаглеводороди или масла ослободени од тешко испарливи сесквитерпенски соединенија.

## Наоѓање
**Етеричните** масла се среќаваат во голем број растенија. Содржината им варира од минимални количества (траги) до преку 20%. Се натрупуваат (локализираат) во различни органи - листови, плодови, цветови, кори, корени и др. Можат да бидат сместени во надворешни жлезди или внатрешно во жлезди, во клетки, во ходници и во канали. 
 
## Особини
**Етеричните** масла се бистри, лесно подвижни, безбојни или ретко обоени (жолти, зелени, сини, црвено-кафеави) течности. Имаат својствен и најчесто пријатен мирис и ароматичен вкус, а некои во уста ладат, горчат, лутат и слично. На собна температура (до 20°С) се во течна состојба, а на температура под 18°С, некои од 
маслата зацврснуваат, при што доаѓа до одвојување на цврстата состојка – стереоптен (камфор, ментол, анетол, тимол) од течниот дел – елеоптен.
 
Етеричните масла имаат липофилен карактер, не се раствораат во вода (неколку капки во 1L), а се раствораат во органски растворувачи и во масни масла. 
Релативната густина на етеричните масла се движи од 0,8-1,07.Потешки се од масните масла. Температурата на вриење се движи од 150-300°С, а показателот на прекршување од 1,450-1,600. Свежо добиените етерични масла имаат неутрална до слабо кисела реакција. Со стоење, киселоста им се зголемува поради хидролитички промени на естерските соединенија и ослободување на киселини. 
 
## Хемиски состав на етерични масла
 
**Етеричните** масла се сложени смеси составени од различни органски соединенија и нивниот број може да биде од неколку до преку 100-тина компоненти. Досега се докажани над илјада различни соединенија што влегуваат во составот на различни етерични масла.

Категорија:Масла
Нигина Саидова

**Нигина Саидова** е родена во Душанбе, Таџикистан. Започнала да игра ракомет на 10 -годишна возраст. Прв тренер ѝ бил Калашјан Р.А.

Член на руската ракометна репрезентација од 1993-2008 година. 
Со тимот на Звезда Звенигород ја освојува Лигата на шампиони во сезоната 2007-2008 
Со тимот на Звезда Звенигород го освои Купот на ЕХФ (2006-2007), а истата сезона ја освои и шампионската титула во Русија. 
Со тимот на Лада Тољати триумфираше во Купот на победници на купови. 
Со тимот на Артас-Анагениси е шампион на Грција од 2001 до 2005 година. 
Освојува јуниорско Светско првенство во Бугарија во 1993 година. 
Бронзен медал на Европското првенство во Романија во 1999 година. 
Високо образование завршила на КГУФКТ Краснодар.
Амандин Лејно

**Амандин Лејно** (родена на 2 мај 1986&nbsp;г. во Обена) е француска ракометарка, голман на Ѓер Ауди ЕТО и на француската репрезентацијата.

## Кариера
### Клупска кариера
Амандин Лејно започнала да тренира ракомет во родниот град Обенас во Франција, каде настапувала до 2003 година, а како јуниорка една сезона играла и во екипата на ДХБ Бург. 
Во 2004 година Лејно потпишала договор со најуспешниот француски клуб, Мец и на 18-годишна возраст ја започнала својата професионална карира. Во осум сезони поминати на голот на Мец, Лејно освоила шест титули шампион на Франција, седум титули во купот на лигата и една титула во францускиот куп. Таа била прогласена за најдобар голман во француското првенство во 2008 година.

Во март 2012, година Лејно потпишала за романскиот шампион Олчим Валча, но поради повреда на лигаментите на коленото не одиграла ниту еден официјален натпревар за романската екипа. Во март 2013 година, Лејно потпишала за Вардар. Заедно со клубот освоила пет титули во македонското првенство и Купот на Македонија. Исто така играла и пет пати по ред на фајнал форот од Лигата на шампионите, освојувајќи три трети места и две втори.

Во февруари 2018, потпишала едногодишен договор со унгарскиот Ѓер Ауди ЕТО.

### Репрезентативна кариера
Во репрезентацијата на Франција Лејно дебитирала во 2005 година, а по пензионирањето на Валери Никола во 2008 година, таа станала прв голман во француската репрезентација. Со репрезентацијата на Франција Лејно има сребро од СП 2008 во Кина и од СП 2011 во Бразил и 5. место на СП 2007 во Франција.

Од настапите на европските превенства, таа има 14. место на ЕП 2008 во Македонија и 5. место на ЕП 2010 во Норвешка и Данска. Амандин Лејно била дел од составот на Франција и на последните две олимпијади. На игрите во 2012 таа била трет најдобар голман на турнирот со процент на одбранети удари од 38%.

## Наводи

## Надворешни врски
*Профил на eurohandball

Категорија:Родени во 1986 година
Категорија:Живи луѓе
Категорија:Француски ракометарки
Категорија:Ракометарки на Мец
Категорија:Ракометарки на ЖРК Вардар
Категорија:Ракометарки на Ѓер
Ина Суслина

**Ина Суслина** (родена на 5 јануари 1979 год.) е руска ракометарка која игра во македонскиот клуб ЖРК Вардар СЦБТ, и за женската ракометна репрезентација на Русија.

## Животопис
Ина Суслина е родена во Ташкент, Узбекистан. Прв тренер ѝ бил Бородкин Е.У. Дипломирала на универзитетот РГПУ Ростов на Дон, по вокација е педагог.

Сребрен медал на Олимписките игри во Пекинг, Кина (2008&nbsp;г.). 
Златен медал на СП 2001 во Италија, СП 2007 во Франција и на СП 2009 во Кина. 
Сребрен медал на Европското првенство во Шведска во 2006 година и бронзен медал на Европското првенство во Македонија во 2008 година. 
Шампион на Русија со екипата на Лада Тољати во 2002, 2003 и 2004 година 
Со Лада Тољати во 2002 година го освои Купот на ЕХФ.

Категорија:Руски ракометарки
Категорија:Родени во 1979 година
Бегоња Фернандес

**Бегоња Фернандес Молинос** (родена на 22 март 1980, Виго, Шпанија) е шпанска ракометарка која игра во македонскиот клуб ЖРК Вардар СЦБТ, и за женската ракометна репрезентација на Шпанија.

## Животопис
## Спортска кариера
Бегоња Фернандес Молинос ја започнала професионалната кариера во 1998 година, во екипата на "Милар Елиана Валенсија", која тогаш играла во четвртфиналето на Лигата на шампионите. Од 2005 до 2008 година, Фернандес настапувала за "Елда Престихио". Најголем дел од кариерата, вкупно шест сезони, Фернандес настапувала за екипата на "Ичако", со која во 2011 година играла во финалето на Лигата на шампионите. Во 2013 година, Фернандес преминала во екипата на "ЖРК Вардар СЦБТ", а претходно една полусезона поминала во "Зајечар" од Србија.

Фернандес е репрезентативка на Шпанија. Со репрезентацијта на Шпанија, Бегоња Фернандес освоила сребрен медал од ЕП 2008 и бронзен медал од ОИ во Лондон. На ЕП 2008, одржано во Македонија, Фернандес била прогласена за најдобар пикер во Европа. Една година подоцна, Фернандес повторно била прогласена за прв пикер во најдобриот тим на СП 2009, одржано во Кина.

## Наводи

Категорија:Шпански ракометарки
Категорија:Ракометот во Шпанија
Категорија:Родени во 1980 година
Список на археолошки наоѓалишта во Поречко

[мини|десно|Наоди од наоѓалиштето [Девини Кули во Девич]]
[мини|десно|Наоди од наоѓалиштето [Градиште (Здуње)|Градиште (Градец) во Здуње]]
Ова е список на археолошките наоѓалишта во **[[Поречко]]**, односно на наоѓалиштата кои се наоѓаат на територијата на Општина Македонски Брод. Можно е списокот да е нецелосен. 

## Наводи

*
Поречко
Фридрих Лефлер

**Фридрих Август Јоханес Лефлер** ( — ) — германски бактериолог на Грајфсвалдскиот универзитет.

## Животопис

Станал доктор по медицина на Берлинскиот универзитет во 1874. Работел со Роберт Кох од 1879–1884 како помошник во Царската здравствена служба во Берлин. Во 1884 станал физичар на Институтот Фридрих Вилхелм во Берлин и четири години подоцна станал професор на Грајфсвалдскиот универизтет.

Неговиот развој на оригинални методи за употреба на микроскопот имал важен придонес кон бактериологијата. На почетокот на неговата кариера, започнал студија за паразитските болести. Помеѓу неговите откритија бил и организмот кој ја предизвикува дифтеријата (*[[Corynebacterium diphtheriae]]*) и причината за болеста на шап и лигавка (Афтовирус). Неговиот опис за бацилот на дифтеријата, објавен во 1884, бил првичната употреба на антитоксини. Исто така го создал Лефлеровиот серум, коагулиран серум од крвта користен за откривање на бактеријата. Во 1887 основал весник за бактериологија и паразити (*Zentralblatt für Bakteriologie und Parasitik*).

Институтот Фридрих Лефлер на островот Римс близу Грајфсвалд е именуван во негова чест.

## Наводи

## Надворешни врски

* Официјална страница на институтот

Категорија:Родени во 1852 година
Категорија:Родени во 1915 година
Категорија:Германски микробиолози
Категорија:Виролози
Категорија:Грајфсвалдски универзитет
Категорија:Луѓе од Франкфурт на Одра
Категорија:Луѓе од Прусија
Категорија:Апсолвенти на Хумболтовиот универзитет